<translate>  <pcm>
Angola get chance to dey successful but di country also need good government, na wetin sabi person Carlos Rosado de Carvalho tell news agency AFP. Corruption dey Angola well-well, from oga for company, to di receptionist.Di president don do Angola to benefit im family and some of im friends, na wetin opposition journalist Rafael Marques de Moreas talk.Some people feel say President Dos Santos and im family, and di big-big people for di ruling party wey be di Movement for the Liberation of Angola MPLA party, don chop di country money finish. Di one wey vex others na when Dos Santos daughter wey be Isabel Dos Santos, enter office as di head of the country oil company wey bi Sonangol, last year. Im son Jose Filomeno na im dey in charge of Angola sovereign wealth fund, while another daughter wey be Tchize dey siddon o top di political committee of di ruling party. As all dis one dey happen, before im election last month na im Lourenço promise to fight corruption; im tell im supporters dat time say corruption na big evil wey no go escape punishment...nobody dey above di law. 